16. prosinca u Domovinskom ratu

**Domovinski rat po nadnevcima**: 16. prosinca u Domovinskom ratu.

**- Njemačka priznaje Hrvatsku i Sloveniju u četvrtak, 19. prosinca, bez obzira na ishod zasjedanja Ministarskog vijeća EZ, izjavio na redovitoj konferenciji za novinare u Bonnu vladin predstavnik Dieter Vogel.**

- Bivša JNA otišla iz Istre.

- U okupiranom Vukovaru uvedena zločinačka vojna diktatura.

- Trodnevna žalost u podravskoslatinskoj općini nakon četničkog pokolja nad Hrvatima. Pronađena 42 tijela ubijenih Hrvata, uglavnom staraca.

**- Miloševićev režim obračunava se s oporbom u Vojvodini. "'Tko nije s nama, taj je protiv nas", geslo Miloševićeva SPS u likvidaciji oporbenih stranaka i čelnika.**

- Gradonačelnicima Dubrovnika i Osijeka u Washingtonu zamjenik državnog sekretara SAD Lawrence Eagleburger obećao humanitarnu pomoć.

- U Zagrebu predstavljena knjiga grupe autora "Hrvatska između rata i samostalnosti ".

- Više od 25.000 prognanika iz BiH prešlo za tri mjeseca na kontrolnom punktu UNPROFOR-a kod Novske u Hrvatsku.

- Američki državni tajnik Lawrence Eagleburger izjavio da će Milošević, Karadžić i Mladić morati objasniti ponašaju li se njihove vojske u skladu s međunarodnim pravom i zatražio osnivanje suda za ratne zločine.

- Predsjedništvo BiH priopćilo da postrojbe HVO-a koje se još bore zajedno s Armijom BiH više neće imati samostalno zapovjedništvo i da će biti dio Armije BiH, javlja France Presse.

- Na točki za prihvat Hrvata na cesti Miranje-Vrana na južnom bojištu, iz privremeno okupiranog Kijeva vozilima UNHCR-a na slobodni teritorij Hrvatske 19 Hrvata, uglavnom starije dobi.

- Visoka vojna delegacija Republike Hrvatske u Beču svim članicama OESS-a dala na uvid dokumente o snazi Hrvatske vojske i planiranju obrane.

- Za Hrvatsku je Malezija jedan od najznačajnijih partnera i vjerujem da će naši međusobni odnosi biti izvrsna podloga za daljnji razvoj političkih odnosa. Osim hrvatskih, u toj suradnji će sudjelovati i poduzeća iz BiH, izjavio, nakon trojnih razgovora u Zagrebu Hrvatske, Malezije i BiH, hrvatski premijer Nikica Valentić.

- Mislim da bi Amerika trebala ignorirati ruske prijetnje, uključujući i prijetnje vlastitom nestabilnošću. Ako se netko jednom čvrsto ne postavi prema tome, stalno ćemo se spuštati po užetu. Na koncu ćemo imati europski rat, izjavio bivši britanski ministar obrane sir John Nottom u intervjuu "Večernjem listu".

- Michael Rose, vrhovni zapovjednik UN u Bosni, koji je na dolasku hvaljen kao "'okrutni' general koji će srediti Srbe, napušta BiH 'smekšan'", komentiraju mediji odlazak generala koji je do posljednjeg dana hladnokrvno branio britanske interese u BiH.

- Združeni stožer HVO-a i Armije BiH ispravno procijenio kako bi se koordiniranim akcijama na širokoj fronti moglo zaustaviti srpsko napredovanje kod Bihaća, ali, i ostvariti strateške uspjehe.

- Hrvatski veleposlanik pri UN dr. Mario Nobilo odbacio u New Yorku prijedlog Boutrosa Ghalija o načinu provedbe Temeljnog sporazuma o hrvatskom istoku. Dok glavni tajnik želi stvoriti novu "zaštićenu zonu", koja bi čuvala status quo, SAD smatraju da UN samo trebaju provesti prijenos odgovornosti s pobunjeničkih vlasti na hrvatsku vlast.

- Vijeće sigurnosti odobrilo slanje snaga NATO-a u BiH, koji Ee također tamo preuzeti i ovlasti UN-a.

- Promjene u hrvatskoj Vladi - novi ministar unutarnjih poslova Ivan Penić, a dosadašnji Ivan Jarnjak postavljen na mjesto predstojnika Ureda za nacionalnu sigurnost.

## Izvori

* Hrvatski informativni centar *Hrvatski spomenar: 11. prosinca - 20. prosinca*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.